Amɣar-agi, yeqqim, yettxeẓẓir kan ɣur-i ad yettara lwelha-s ɣer deffir, ma d nekkini qqimeɣ ad ttmuquleɣ ɣur-s ad ttarguɣ s yimmal-iw. Yella yettxeẓẓir ɣur-i am tili n yicaggen n useklu ԑlayen ,mi ara awḍent tsemhuyin n useggas sufella n tcetliwt d tamecṭuḥt, Aseklu ameqqran Iεac aṭas n yiseggasen, yeeččur s yiẓuran teẓra amek yegga unebdu d tegrest, tbedd sdat n uẓayaḍ d ugeffur d udfel. Tacetliwt tamecṭuḥt taleqqaqt ur twala ara ala tafsut, ur tettergigi ara ala ma d-iεeddi ubeḥri n tefrara.